Tri víly na salaši - Habovštiak, Anton slovenský spisovateľ 22. septembra 1924 - 14. apríla 2004; Cpin, Peter slovenský ilustrátor, výtvarník, grafik 8. novembra 1947 (Regent, spol. s r.o. Bratislava, 2017)
Spisovateľ Anton Habovštiak sa počas svojho literárneho života veľmi venoval povestiam a zbieraniu a upravovaniu slovenských rozprávok. Jednou z prvých takých kníh je aj zbierka slovenských rozprávok Tri víly na salaši, ktoré naposledy vyšli pred vyše 50 rokmi. Vo svojich slovenských rozprávkach klasik Anton Habovštiak zozbieral rozprávky najmä z oravského regiónu, ktorý dôverne poznal, veď to bol jeho rodný kraj. V rozprávkach vystupujú klasickí rozprávkoví hrdinovia, ktorých však Habovštiak postavil do mäkšieho, takpovediac ľudského svetla. Jeho hrdinovia sú odvážni junáci, ale aj figliari, ale aj klamári, podvodníci, ale aj krásne víly i princezné. Skrátka, jeho ponuka slovenských rozprávok hýri skutočne živými literárnymi postavami. Aj napriek tomu, že tieto rozprávky majú už toľko rokov, nestratili nič zo svojho čara. Naopak, krásnym jazykom a poznaním prírody Oravy na čitateľa dýcha zvláštna krása a jemný sentiment dávnych časov. Kniha už nežijúceho klasika Antona Habovštiaka Tri víly na salaši je veľmi

dobrým čítaním nielen pre detského čitateľa.
Keywords: slovenská literatúra; literatúra pre deti; rozprávky - autorské; pre čitateľov od 9 rokov